**ELŐTERJESZTÉS**

**Szombathely Megyei Jogú Város Közgyűlésének 2025. március 27-ei ülésére**

**Javaslat**

**Szombathely Megyei Jogú Város hosszú távú fejlesztési tervének, gazdasági programjának elfogadására**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 116. § alapján a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős. A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól. A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják. A gazdasági program, fejlesztési terv – a vármegyei területfejlesztési elképzelésekkel összhangban – tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket.

Az Mötv. 116. § (5) bekezdése alapján a gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Szombathely Megyei Jogú Város Önkormányzata Közgyűlése 2024. október 10. napján tartotta alakuló ülését.

A gazdasági program és fejlesztési terv tervezete elkészült, azt a Tisztelt Közgyűlés elé terjesztem megvitatásra.

Kérem Tisztelt Közgyűlést, hogy az előterjesztést megtárgyalni, a határozati javaslatot elfogadni szíveskedjen.

**Szombathely, 2025. március 18.**

**/: Dr. Nemény András :/**

**HATÁROZATI JAVASLAT**

**……/2025.(III.27.) Kgy. számú határozat**

Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 116. § (5) bekezdése alapján elfogadja az előterjesztés mellékletét képező Szombathely Megyei Jogú Város hosszú távú fejlesztési tervét, gazdasági programját.

**Felelős:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

a Polgármesteri Hivatal valamennyi belső szervezeti egységének vezetője)

**Határidő:** azonnal